มหาวิทยาลัยสงขลานครินทร์ วิทยาเขตหาดใหญ่

มหาวิทยาลัยสงขลานครินทร์ วิทยาเขตหาดใหญ่  (ศูนย์หาดใหญ่ หรือศูนย์อรรถกระวีสุนทร) เปิดสอนด้านวิทยาศาสตร์และเทคโนโลยี วิทยาศาสตร์สุขภาพ และสาขาเฉพาะ และปัจจุบันได้สอนทางด้านสังคมศาสตร์ และมนุษยศาสตร์ ในบางสาขาอีกด้วย และเป็นที่ตั้งกลางของมหาวิทยาลัย ประกอบไปด้วยหน่วยงานสำคัญ คือ สำนักงานอธิการบดี โรงพยาบาลสงขลานครินทร์ โรงพยาบาลทันตกรรม สำนักงานวิจัยและพัฒนา สำนักทรัพยากรการเรียนรู้คุณหญิงหลง หอสมุดวิทยาศาสตร์สุขภาพ สถานีวิทยุกระจายเสียงมหาวิทยาลัยสงขลานครินทร์ วิทยาเขตหาดใหญ่ โรงเรียนม.อ.วิทยานุสรณ์ ศูนย์ประชุมนานาชาติฉลองสิริราชสมบัติครบ 60 ปี เป็นต้น

**ประวัติ**
การก่อสร้างมหาวิทยาลัยที่ศูนย์ตำบลคอหงส์ อำเภอหาดใหญ่ จังหวัดสงขลานั้น เริ่มก่อสร้างในปี 2512 เมื่อการก่อสร้างบางส่วนแล้วเสร็จในปี 2514 วันที่ 5 กรกฎาคม 2514 อาจารย์และนักศึกษาคณะวิศวกรรมศาสตร์ ปีที่ 2, 3 และ 4 ประมาณ 200 คน ก็ย้ายมาอยู่ประจำที่ศูนย์หาดใหญ่ ส่วนนักศึกษาปีที่ 1 ก็ยังคงเรียนที่กรุงเทพฯ และย้ายตามลงมาในภาคการศึกษาที่ 1 ปีการศึกษา 2515 สำหรับนักศึกษาคณะวิทยาศาสตร์ซึ่งเริ่มเปิดรับรุ่นแรกในปี 2512 จำนวน 60 คน และบุคลากรหน่วยต่างๆ ของมหาวิทยาลัย ก็ย้ายมายังศูนย์หาดใหญ่ในภาคการศึกษาที่ 1 ปีการศึกษา 2515เช่นเดียวกัน จึงถือว่ามหาวิทยาลัยสงขลานครินทร์ย้ายที่ทำการมาอยู่อำเภอหาดใหญ่ จังหวัดสงขลา อย่างถาวรภายในปี 2514

**การศึกษา**
วิทยาเขตหาดใหญ่ ของมหาวิทยาลัยสงขลานครินทร์ ซึ่งเป็นที่ตั้งสำนักงานบริหารงานกลางของมหาวิทยาลัยแล้ว ยังเป็นที่ตั้งของวิทยาเขตหาดใหญ่ เปิดทำการเรียนการสอนครอบคลุมทั้งสาขาศิลปศาสตร์และ สาขาวิศวกรรมศาสตร์และเทคโนโลยี สาขาเกษตรศาสตร์ สาขาวิทยาศาสตร์สุขภาพ สาขาวิทยาศาสตร์ และสาขาสังคมศาสตร์(บางสาขา) ในปีการศึกษา 2553 เปิดคณะวิชาต่างๆ จนถึงปัจจุบันมี 25 คณะ ในด้านการผลิตบัณฑิต มหา-วิทยาลัยฯ เปิดสอนสาขาวิชาการต่างๆ จำนวน 236 สาขา เป็นการศึกษาระดับปริญญาเอกและเทียบเท่า 20 สาขา หลักสูตรฝึกอบรมแพทย์เฉพาะทาง 9 สาขา, ปริญญาโท 86 สาขา, ประกาศนียบัตรบัณฑิต 2 สาขา, ปริญญาตรี (4-6 ปี) 121 สาขา วิทยาเขตหาดใหญ่ ตั้งอยู่ที่ตำบลหาดใหญ่ อำเภอหาดใหญ่ จังหวัดสงขลา มี 17 คณะ ดังนี้ 

**กลุ่มวิชาวิทยาศาสตร์และเทคโนโลยี**
คณะวิศวกรรมศาสตร์- คณะวิทยาศาสตร์
*คณะทรัพยากรธรรมชาติ- คณะอุตสาหกรรมเกษตร

**กลุ่มวิชาวิทยาศาสตร์สุขภาพ**
คณะแพทยศาสตร์
*คณะพยาบาลศาสตร์
*คณะทันตแพทยศาสตร์
*คณะการแพทย์แผนไทย- คณะเภสัชศาสตร์
*คณะเทคนิคการแพทย์- คณะสัตวแพทยศาสตร์

**กลุ่มวิชาสังคมศาสตร์และการจัดการ**
คณะนิติศาสตร์
*คณะเศรษฐศาสตร์- คณะศิลปศาสตร์- คณะวิทยาการจัดการ

**คณะที่เปิดสอนเฉพาะระดับปริญญาโทและเอก**
 คณะการจัดการสิ่งแวดล้อม- บัณฑิตวิทยาลัย- สถาบันสันติศึกษา- สถาบันทรัพยากรทะเลและชายฝั่ง

**วิทยาลัย**
 วิทยาลัยนานาชาติ- วิทยาลัยนานาชาติยางพาราไทย-จีน

**โรงพยาบาล**
 โรงพยาบาลสงขลานครินทร์ คณะแพทยศาสตร์- โรงพยาบาลทันตกรรม คณะทันตแพทยศาสตร์- โรงพยาบาลการแพทย์แผนไทย คณะการแพทย์แผนไทย- โรงพยาบาลสัตว์ คณะสัตวแพทยศาสตร์

**หน่วยงานอื่นๆ**
 สำนักทรัพยากรการเรียนรู้คุณหญิงหลง อรรถกระวีสุนทร - โรงเรียน มอ.วิทยานุสรณ์ จังหวัดสงขลา- ศูนย์คอมพิวเตอร์ วิทยาเขตหาดใหญ่- สถานีวิทยุกระจายเสียงมหาวิทยาลัยสงขลานครินทร์ วิทยาเขตหาดใหญ่- ศูนย์ประชุมนานาชาติฉลองสิริราชสมบัติครบ 60 ปี- สำนักงานอธิการบดี วิทยาเขตหาดใหญ่- สำนักวิจัยและพัฒนา- ศูนย์เครื่องมือวิทยาศาสตร์

**สถานที่สำคัญ**
 พระราชานุสาวรีย์ สมเด็จพระมหิตลาธิเบศร อดุลยเดชวิกรม พระบรมราชชนก ประดิษฐานหน้าสำนักงานอธิการบดี- สนามกีฬา มี 2 สนาม คือ สนามบน (ฝั่งโรงพยาบาลสงขลานครินทร์) และสนามล่าง (ฝั่งคณะศิลปศาสตร์)- เขตกีฬาและนันทนาการ ประกอบด้วย โรงยิมเนเซียม อาคารกีฬาในร่ม สระว่ายน้ำ และสนามเทนนิส- เขตที่พัก ประกอบด้วย หอพักนักศึกษา บ้านพักครูและบุคลากร- อาคารกิจกรรมนักศึกษา- อาคารโรงอาหาร (โรงช้าง)

**ชีวิตในมหาวิทยาลัย**
มหาวิทยาลัยสงขลานครินทร์ เป็นมหาวิทยาลัยแห่งแรกของภาคใต้ มีวัตถุประสงค์ของการจัดตั้ง เพื่อกระจาย โอกาสทางการศึกษาระดับอุดมศึกษาสู่ภาคใต้ เพื่อยกระดับมาตรฐานการศึกษาในท้องถิ่นและเพื่อสนับสนุนการพัฒนาภูมิภาคเป็นมหาวิทยาลัยที่มีเจตนาก่อตั้ง ที่จะให้เป็นมหาวิทยาลัยหลายวิทยาเขต มุ่งมั่นที่จะให้สามารถปฏิบัติหน้าที่เป็นศูนย์กลาง ทางวิชาการระดับสูงเพื่อตอบสนองการพัฒนาภาคใต้ และเพื่อเป็นสถาบันที่สามารถรับใช้ชุมชนได้อย่างแท้จริง  ดังนั้นนักศึกษาของวิทยาเขตหาดใหญ่ เป็นวิทยาเขตที่เปิดสอนในสาขาวิชาครอบคลุมทั้งด้าน วิทยาศาสตร์เทคโนโลยี บริหารธุรกิจ วิทยาศาสตร์ประยุกต์ ศิลปศาสตร์และสังคมศาสตร์ มนุษยศาสตร์ ในบางสาขา ตามแผนพัฒนาวิทยาเขตหาดใหญ่ ของมหาวิทยาลัยสงขลานครินทร์  จะต้องศึกษา ณ วิทยาเขตหาดใหญ่ ในเวลา 4 ปี ที่ตนสังกัดทั้งระยะเวลาหลักสูตรไปตามคณะของตน จะมีความหลากหลายเพราะนักศึกษาแต่ละคน มาจากต่างคณะกัน เช่น แพทยศาสตร์ ศิลปศาสตร์ วิทยาศาสตร์ นิติศาสตร์ เป็นต้น  ภายในวิทยาเขตหาดใหญ่ เป็นวิทยาเขตที่ทันสมัย พร้อมทั้งหอพัก โรงพยาบาล  ศูนย์การประชุม และการเดินทางสะดวก
หมวดหมู่:มหาวิทยาลัยสงขลานครินทร์ วิทยาเขตหาดใหญ่
สงขลานครินทร์ วิทยาเขตหาดใหญ่
หมวดหมู่:สถานศึกษาในอำเภอหาดใหญ่